Id-Deċizjoni tal-Kumissjoni
tat-30 ta' Mejju 2002
li tikkonċerna l-ispeċifikazzjoni teknika għall-interoperabilità li titratta s-subsistema ta' l-enerġija tas-sistema ferrovjarja ta' velocità kbira trans-Ewropea msemmija fl-Artikolu 6(1) tad-Direttiva 96/48/KE
(notifikata taħt id-dokument numru K(2002)1949)
(Test b'relevanza għaż-ŻEE)
(2002/733/KE)
IL-KUMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat id-Direttiva tal-Kunsill 96/48/KE tat-23 ta' Lulju 1996 dwar l-interoperabilità tas-sistema ferrovjarja ta' velocità kbira trans-Ewropea [1], u partikolarment l-Artikolu 6(1) tagħha,
Filwaqt li:
(1) F'konformità mal-Artikolu 2(c) tad-Direttiva 96/48/KE, is-sistema ferrovjarja ta' velocità kbira trans-Ewropea hija subdiviża f'subsistemi strutturali jew funzjonali. Dawn is-subsistemi huma deskritti fl-Anness II tad-Direttiva.
(2) F'konformità mal-Artikolu 5(1) tad-Direttiva, kull waħda mis-subsistemi trid tkun koperta minn speċifikazzjoni teknika għall-interoperabilità (TSI).
(3) F'konformità mal-Artikolu 6(1) tad-Direttiva, abbozzi ta' TSIs ikunu ippreparati minn korp rappreżentattiv konġunt.
(4) Il-Kumitat imwaqqaf mill-Artikolu 21 tad-Direttiva 96/48/KE appunta l-Assoċjazzjoni Ewropea għall-Interoperabilità Ferrovjarja (AEIF) bħala l-korp rappreżentattiv konġunt skond l-Artikolu 2(h) tad- Direttiva.
(5) L-AEIF ingħata l-prokura sabiex jabbozza TSI għas-subsistema ta' l-enerġija skond l-Artikolu 6(1) tad-Direttiva. Din il-prokura ingħatat skond il-proċedura li tinstab fl-Artikolu 21(2) tad-Direttiva.
(6) L-AEIF abbozza TSI, flimkien ma' rapport introduttiv li jikkontjeni alaliżi ta' l-ispejjez ikkomparat mal-benefiċċji kif ipprovdut fl-Artikolu 6(3) tad-Direttiva.
(7) L-abbozz tat-TSI ġie eżaminat mir-rappreżentanti ta' l-istati Membri, fl-istruttura tal-Kumitat imwaqqaf mid-Direttiva, fid-dawl tar-rapport introduttiv.
(8) Kif speċifikat fl-Artikolu 1 tad-Direttiva 96/48/KE, il-kondizzjonijiet sabiex tiġi ottenuta l-interoperabilità tas-sistema ferrovjarja ta' velocità kbira trans-Ewropea jikkonċernaw id-disinn, il-kostruzzjoni, l-upgrejdjar u t-tħaddim ta' l-infrastrutturi w r-rolling stock li jikkontribwixxi għall-funzjonament tas-sistema li trid tidaħħal fis-servizz wara d-data tad-dħul fis-seħħ tad-Direttiva. Għal dak li għandhom x' jaqsmu l-infrastrutturi w r-rolling stock li huwa diġa' fis-servizz fiż-żmien tad-dħul fis-seħħ ta' din it-TSI, it-TSI għandha tiġi applikata miż-żmien meta x-xogħol huwa ikkontemplat li jseħħ fuq dawn l-infrastrutturi. Pero', il-livell li għalih it-TSI huwa applikat ivarja skond l-iskop u l-livell tax-xogħolijiet mbassra w l-ispejjez u l-benefiċċji ġenerati mill-applikazzjonijiet intenzjonati. Abiex tali xogħolijiet parzjali iwasslu sabiex jottjenu interoperabilità kompleta, huma jeħtiġu li jkunu sostnuti minn strateġija koerenti ta' implimentazzjoni. F'dan il-kuntest, għandha issir distinzjoni bejn l-upgrejdjar, ir-rinovament u s-sostituzzjoni in konnessjoni mal-manteniment.
(9) Huwa rikonoxxut li d-Direttiva 96/48/KE u t-TSIs ma japplikawx għal rinovamenti jew sostituzzjoni konness mal-manteniment. Pero‘ huwa mixtieq li t-TSIs għandhom japplikaw għal rinovamenti - kif ikun il-każ għat-TSIs għas-sistema ferrovjarja konvenzjonali taħt id-Direttiva 2001/16/KE. Fl-assenza ta' ħtieġa obbligatorja w b' kunsiderazzjoni tal-livell ta' xogħul ta' rinnovament, Stati Membri huma nkoraġġuti, fejn huma kapaċi li jgħamlu dan, li japplikaw it-TSIs għal rinnovamenti w sostituzzjoni in konnessjoni ma' manteniment.
(10) Fil-verżjoni kurrenti tiegħu, t-TSI, li huwa s-suġġett ta' din id-Deċiżjoni, jkopri karatteristiċi li huma speċifiċi għas- sistema ta' veloċità kbira; bħala regola ġenerali, ma tindirizzax l-aspetti komuni ta' sistemi ta' veloċità kbira w konvenzjonali. L-interoperabilità ta' din ta' l-aħħar huwa s-suġġett ta' Direttiva oħra [2]. Stante li trid tiġi stabilita l-verifika ta' l-interoperabilità permezz ta' referenza għat-TSIs, skond l-Artikolu 16(2) tad-Direttiva 96/48/KE, huwa neċessarju, waqt il-fażi tal-perjodu tranżitorju bejn il-pubblikazzjoni ta' din id-Deċiżjoni w l-pubblikazzjoni tad-Deċiżjonijiet li jadottaw it-TSIs "tal-binarju konvenzjonali", li jiġu stabbiliti l-kondizzjonijiet li jridu jiġu sodisfatti minn barra t-TSI anness. Għal dawn ir-raġunijiet huwa neċessarju li kull Stat Membru jinforma lill-Istati Membri l-oħra w lill-Kumissjoni dwar ir-regolamenti tekniċi nazzjonali rilevanti li jintużaw sabiex tiġi uttenuta l-interoperabilità w li tissodisfa l-ħtiġiet essenzjali tad-Direttiva 96/48/KE. Minn barra dan, fil-każ ta' dawk ir-regoli li huma nazzjonali, huwa neċessarju li kull Stat Membru jinforma lill-Istati Membri l-oħra w lill- Kummissjoni tal-korpi li tappunta għat-twettiq tal-proċedura għall-valutazzjoni ta' konformità jew adegwatezza għall-użu kif ukoll bħala l-proċedura li tintuża għall-verifka tas-subsistemi ta' interoperabilità fit-tifsira ta' l-artikolu 16(2) tad-Direttiva 96/48/KE. Stati Membri jridu japplikaw, sa fjen huwa possibbli, l-prinċipju w l-kriterji provduti fid-Direttiva 96/48/KE għall-implimentazzjoni ta' l-artikolu 16(2) fil-każ ta' dawk ir-regoli nazzjonali. Għal dak li jirrigwarda l-korpi li huma responabbli għal dawk il-proċeduri, Stati Membri jridu jgħamlu użu, sa fejn huwa possibbli, minn korpi notifikati taħt l-Artikolu 20 tad-Direttiva 96/48/KE. Il-Kumissjoni trid twettaq analiżi ta' din l-informazzjoni (regoli nazzjonali, proċeduri, korpi responsabbli mill-proċeduri ta' implimentazzjoni, durata ta' dawn il-proċeduri) w, fejn xieraq, trid fejn meħtieġ tiddiskuti mal-Kumitat dwar kwalunkwe miżura li trid tittieħed.
(11) It-TSI, li huwa s-suġġett ta' din id-Deċiżjoni, ,ma timponix l-użu ta' teknoloġiji speċifiċi jew soluzzjonijiet tekniċi bl-eċċezzjoni meta dan huwa assolutament meħtieġ għall-interoperabilità ta' l-infrastruttura ferrovjarja trans-Ewropea ta' veloċita kbira.
(12) It-TSI, li huwa s-suġġett ta' din id-Deċiżjoni, huwa bbażat fuq l-aħjar informazzjoni esperta magħrufa fiż-żmien tal-preparazzjoni ta' l-abbożż korrisspondenti. Żviluppi fil-ħtiġiet teknoloġiċi jew soċjali jistgħu jeżiġu l-emenda jew tisħieħ ta' dan it-TSI. Fejn xieraq, għandha tiġi mibdijja proċedura ta' reviżjoni jew aġġornar skond l- Artikolu 6(2) tad-Direttiva 96/48/KE.
(13) F'ċerti każi, it-TSI, li huwa s-suġġett ta' din id- Deċiżjoni, tipermetti għażla bejn soluzzjonijiet differenti, li tagħmilha possibbli li jiġu applikati solużżjonijiet definittivi jew tranżitorji li huma kompattibbli mas-sitwazzjoni eżistenti. Minn barra dan, id-Direttiva 96/48/ KE tipprovdi għall-provedimenti ta' implimentazzjoni speċjali f'ċerti każijiet speċifiċi. In oltre, fil-każijiet ipprovduti fl-Artikolu 7 tad-Direttiva, Stati Membri jridu jkunu permessi li ma jażżlikawx ċerti speċifikazzjonijiet tekniċi. Għalhekk huwa neċessarju li l-Istati Membri jiżguraw li r-reġistru infrastrutturali w r-reġistru tar-rolling stock huma pubblikati w aġġornati kull sena. Dawn ir-reġistri jistabilixxu l-karatteristiċi ewlenin tal- infrastruttura nazzjonali w tar-rolling stock (eż il-parametri bażiċi) w ir-rassomiljanza mal-karatteristiċi Preskritti mit-TSIs applikabbli. Għal dan il-għan, it-TSI, li huwa s-suġġett ta' din id-Deċiżjoni, jindika preċiżament liema nformazzjoni trid tidħer fir-reġistru.
(14) L-applikazzjoni tat-TSI l huwa s-suġġett ta' din id-Deċizjoni trid tieħu f'kunsiderazzjoni l-kriterji speċifiċi li jitrattaw l-kompatibilta' teknika w operattiva bejn l-infrastrutturi w-rolling stock li jrid jitpoġġa fis-servizz u l-infratstruttura li fiha iridu jiġu ntegrati. Dawn il-ħtiġiet ta' kompatibilità jimplikaw valutazzjoni teknika w ekonomika komplessa li trid issir skond il-każ. L-analiżi trid tikkunsidra:
- l- interfaċċi bejn is-subsistemi differenti msemmija fid-Direttiva 96/48/KE,
- il-katrgoriji differenti tal-linji w tar-rolling stock msemmi f'dik id-Direttiva w,
- l-ambjenti tekniġi w operattivi ta' l-infrastruttura eżistenti.
Din hija r-raġuni għaliex huwa essenzjali li tiġi mwaqqfa strateġija għall-implimentazzjoni tat-TSI li huwa s-suġġett ta' din id-Deċiżjoni, li għandha tindika stadji tekniċi li jwasslu mill-kondizzjonijiet ta' infrastruttura preżenti għall-sitwazzjoni fejn l-infrastruttura hija interoperabbli.
(15) Il-provedimenti ta' din id-Deċiżjoni huma konformia' mal-opinjoni 'tal-Kumitat imwaqqaf mid-Direttiva 96/48/KE,
ADOTTAT DIN ID-DEĊIZJONI:
Artikolu 1
It-TSI li titratta s-subsistema tal-"enerġija" tas-sistema ferrovjarja ta' velocità kbira trans-Ewropea msemmija fl-Artikolu 6(1) tad- Direttiva 96/48/KE hija adottata mill-Kumissjoni. It-TSI huwa mwaqqaf fl-Anness ta' din id-Deċiżjoni. It-TSI hija pjenement applikabbli għall-infrastruttura w r-rolling stock tas-sistema ferrovjarja ta' velocità kbira trans-Ewropea kif definita fl-Anness I tad-Direttiva 96/48/KE, b' kunsiderazzjoni għall-Artikolu 2 u Artikolu 3 hawn taħt.
Artikolu 2
1. Għal dak li jirrigwarda l-aspetti li huma komuni għall-veloċità kbira w s-sistemi ferrovjarji konvenzjonali, iżda li ma jaqawx taħt it-TSI anness, il-kondizzjonijiet li jridu jiġu sudisfatti għall- verifika ta' l-interoperabilità fit-tifsira ta' l-artikolu 16(2) tad- Direttiva 96/48/KE huma r-regolamenti tekniċi applikabbli li jintużaw fl-Istat Membru li tawtoriżża t-tpoġġija fis-servizz tas- subsistema kkonċernata minn din id-Deċiżjoni.
2. Kull Stat Membru jrid jinnotifika lill-Istati Membri l-oħra w lill-Kumissjoni fi żmien sitt xhur mit-notifika ta' din id-Deċiżjoni:
- l-lista tar-regolamenti tekniċi applikabbli msemmija taħt l-Artikolu 2(1),
- l-valutazzjoni ta' konformità w proċeduri ta' verifika li jridu jiġu applikati għal dak li jirrigwarda l-applikazzjoni ta' dawn ir-regoli,
- il-korpi li hija tapponta għat-twettiq ta' dawk l-valutazzjonijiet ta' konformità w proċeduri ta' verifika.
Artikolu 3
1. Għall-fini ta' dan l-Artikolu:
- "upgrejdjar" ifisser xogħol ewlieni għall-modifika ta' subsistema jew parti minn subsistema li tbiddel il-performance tas-subsistema,
- "rinnovament" ifisser xogħol ewlieni għas-sostituzzjoni ta' subsistema jew parti minn subsistema li ma tbiddilx il-performance tas-subsistema,
- "sostituzzjoni relatat ma' manteniment" ifisser sostituzzjoni ta' komponenti minn parts ta' funzjoni identika w performances fil-kuntest ta' manteniment mbassar jew korrettiv.
2. Fil-każ ta' upgrejdjar, l-entità kontrattwali tisottometti dossier li jiddeskrivi l-proġett lill-Istat Membru kkonċernat. L-Istat Membru jrid jeżamina d-dossier u, wara li wieħed jikkunsidra l-istrateġija ta' implimentazzjoni fil-Kapitlu 7 tat-TSI anness, irid (fejn xieraq) jiddeċidi jekk l-iskala tax-xogħol jeħtieġ awtoriżazzjoni ġdida għat-tpoġġija fis-servizz taħt l-Artikolu 14 tad-Direttiva 96/48/KE. Tali awtoriżazzjoni għat-tpoġġija fis-servizz hija neċessarja kull meta l-livell ta' siġurta' tista' tiġi affettwata oġġettivament mix-xogħol ikkontemplat.
Fejn hija meħtieġa awtorizzazzjoni ġdida għat-tpoġġija fis-servizz taħt l-Artikolu 14 tad-Direttiva 96/48/KE, l-Istat Membru jiddeċidi jekk:-
(a) il-proġett jinkludix l-applikazzjoni kompluta tat-TSI, f'liema każ is-subsistema tkun uġġetta għall-proċedura ta' verifika KE fid-Direttiva 96/48/KE; jew
(b) l-applikazzjoni kompluta tat-TSI għadha mhix possibbli. F'dan il-każ, is-subsistema ma tkunx f'konformità kompluta mat-TSI w l-proċedura ta' verifika KE fid-Direttiva 96/48/KE tkun applikata biss għal dak li jirrigwarda l-partijiet tat-TSI applikat.
F'dawn iż-żewġ każijiet, l-Istat Membru jrid jinforma lill-Kumitat imwaqqaf mid-Direttiva 96/48/KE tad-dossjer rilevanti inklużi l-partijiet tat-TSI li qed jiġu applikati w l-livell ta' interoperabilità li qeda tiġi ottenuta.
3. Fil-każ ta' rinnovament u manteniment relatat mas-sostituzzjoni, l-applikazzjoni tat-TSI annessa hija volontarja.
Artikolu 4
Il-partijiet rilevanti tar-Rakkomandazzjoni tal-Kummissjoni 2001/290/KE [3] dwar il-parametri bażiċi tas-sistema ferrovjarja ta' velocità kbira trans-Ewropea mgħandhomx effett iktar mid-data tad-dħul fis-seħħ tat-TSI anness.
Artikolu 5
It-TSI anness jidħol fis-seħħ sitt xhur wara n-notifikazzjoni ta' din id-Deċiżjoni.
Artikolu 6
Din id-Deċiżjoni hija ndirizzata lill-Istati Membri
Magħmul Brussel, 30 ta' Mejju 2002.